VENDIM
Nr. 763, datë 7.10.2026

PËR DISA NDRYSHIME DHE SHTESA NË VENDIMIN NR. 662, DATË 13.10.2022, TË KËSHILLIT TË MINISTRAVE, “PËR SHPRONËSIMIN, PËR INTERES PUBLIK, TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA NDËRTIMI I SEGMENTIT RRUGOR ‘RISHIKIMI I PROJEKTIT PËR SEGMENTIN RRUGOR TË VAZHDIMIT TË ‘UNAZËS SË MADHE’ TIRANË NGA ‘SHESHI SHQIPONJA’ – ‘BULEVARDI I RI’ DHE ‘RIKUALIFIKIMI I ‘UNAZËS LINDORE’ PËR LOTET 4, 5, 6’’, TË NDRYSHUAR”

Në mbështetje të nenit 100 të Kushtetutës dhe të neneve 5, 20 e 21, të ligjit nr. 8561, datë 22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”, të ndryshuar, me propozimin e ministrit të Infrastrukturës dhe Energjisë, Këshilli i Ministrave

VENDOSI:

1. Në vendimin nr. 662, datë 13.10.2022, të Këshillit të Ministrave, “Për shpronësimin, për interes publik, të pronarëve të pasurive të paluajtshme, pronë private, që preken nga ndërtimi i segmentit rrugor “Rishikimi i projektit për segmentin rrugor të vazhdimit të ‘Unazës së Madhe’ Tiranë nga ‘Sheshi Shqiponja’ – ‘Bulevardi i ri’ dhe ‘Rikualifikimi i ‘Unazës lindore’ për lotet 4, 5, 6’’, të ndryshuar”, bëhen ndryshimet dhe shtesat e mëposhtme: 
a) Pika 3 ndryshohet, si më poshtë vijon: 
“3. Pronarët e pasurive të paluajtshme, pronë private, që shpronësohen, kompensohen në vlerë të plotë, sipas masës përkatëse, që paraqitet në tabelën bashkëlidhur këtij vendimi, për pasuritë e llojit “truall”, “tokë arë”, “ndërtesë”, “apartament”, “njësi” dhe “bodrum”, me një vlerë të përgjithshme prej 4 289 967 687.6 (katër miliardë e dyqind e tetëdhjetë e nëntë milionë e nëntëqind e gjashtëdhjetë e shtatë mijë e gjashtëqind e tetëdhjetë e shtatë pikë gjashtë) lekësh.”. 
b) Në pikën 4 bëhen këto ndryshime:
i. në fjalinë hyrëse, vlera e përgjithshme e shpronësimit prej “... 4 287 593 896 (katër miliardë e dyqind e tetëdhjetë e shtatë milionë e pesëqind e nëntëdhjetë e tre mijë e tetëqind e nëntëdhjetë e gjashtë) lekësh ...” zëvendësohet me vlerën “... 4 289 967 687.6 (katër miliardë e dyqind e tetëdhjetë e nëntë milionë e nëntëqind e gjashtëdhjetë e shtatë mijë e gjashtëqind e tetëdhjetë e shtatë pikë gjashtë) lekësh ...”;
ii. në shkronjën “a”, vlera prej “... 4 164 885 397 (katër miliardë e njëqind e gjashtëdhjetë e katër milionë e tetëqind e tetëdhjetë e pesë mijë e treqind e nëntëdhjetë e shtatë) lekësh ...” zëvendësohet me vlerën “... 4 167 259 188.6 (katër miliardë e njëqind e gjashtëdhjetë e shtatë milionë e dyqind e pesëdhjetë e nëntë mijë e njëqind e tetëdhjetë e tetë pikë gjashtë) lekësh ...”.
c) Në tabelën bashkëlidhur vendimit, pas numrit rendor 340 shtohet pasuria me numër rendor 341, sipas tabelës, që i bashkëlidhet këtij vendimi. 
2. Shpenzimet procedurale, në vlerën 50 000 (pesëdhjetë mijë) lekë, përballohen nga Autoriteti Rrugor Shqiptar.
3. Ngarkohen Ministria e Infrastrukturës dhe Energjisë, Ministria e Financave, Autoriteti Rrugor Shqiptar, Agjencia Shtetërore për Shpronësimin, si dhe Agjencia Shtetërore e Kadastrës, Drejtoria Vendore Tiranë Jug për zbatimin e këtij vendimi.
 Ky vendim hyn në fuqi menjëherë dhe botohet në Fletoren Zyrtare.

KRYEMINISTËR
Edi Rama

